חנק משריץ

חַנָּק משריץ (שם מדעי: Eryx jaculus) הוא מין נחש ממשפחת החנקיים והנציג היחיד בארץ ישראל ממשפחה זו. שמו נובע מכך שהוא משריץ בין 3–15 ולדות בכל השרצה.

מראה
חנק משריץ עשוי להגיע לאורך של כ-80 ס"מ. צבעו עשוי להיות אפרפר, שזוף, חום, או אדמדם, עם כתמים או פסים כהים שנמצאים בצורה לא מסודרת על גבו. בדרך כלל יש פס כהה מן העין לפינת הפה. הוא בעל גוף כבד ויש לו זנב קהה קצר.

תפוצה
החנק המשריץ נמצא במזרח אירופה, בקווקז, במזרח התיכון ובאפריקה. בספטמבר 2014 התגלה מחדש הנחש ברומניה לאחר 77 שנים שבהם הוא הוכרז כמין שנכחד מרומניה. ובסוף 2015 התגלה מחדש ליד ליקאטה בחוף הדרומי של סיציליה לאחר שלא נרשמה תצפית רשמית שלו באיטליה במשך שמונים שנה.

תזונה
הוא ניזון ממכרסמים קטנים ולטאות להם הוא אורב מתחת לחול.

קריאה נוספת 
 אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 148-150

קישורים חיצוניים 

 חנק משריץ באתר עמותת "מן השדה"

טקסונים שתוארו בידי קארולוס ליניאוס
חנקיים
ארץ ישראל: נחשים שאינם ארסיים
בעלי חיים שתוארו ב-1758